google/wiki40b huggingface dataset:
Minnesota Timberwolves

Mängijaid

Nikola Peković - Ricky Rubio - Anthony Bennett - Gorgui Dieng - Kevin Garnett - Andrew Wiggins - Karl-Anthony Towns - Ricky Rubio - Zach Lavine - Tyus Jones - Shabazz Muhammad - Kevin Martin
Heino Uuetalu

Heino Uuetalu (16. juuli 1930 – 5. august 2013) oli eesti ehitusinsener ja muinsuskaitsja.
Ta lõpetas aastal 1954 Tallinna Polütehnilise Instituudi ehitusinsenerina.
Aastast 1957 kuni väga kõrge eani vastutas ta mitmetel ametipostidel meie ehitatud pärandi käekäigu eest. Tema eest 1960-ndatel ja 1970-ndatel Lihula, Juuru ja Ambla kiriku tornikiivrid ning tema tehniliste lahenduste ja järelevalve all sai uue tornikiivri 2002. aasta tulekahjus kannatanud Tallinna Püha Vaimu kirik. Tema loomingulised lahendused on aidanud mitmete linnuste, nagu Maasilinna, Toolse ja Haapsalu linnuse, aga ka Narva bastionimüüride kindlustamisel. Tema kätt on tunda ka Viljandi, Karksi, Vastseliina, Vasknarva ja Põltsamaa linnuse ning Padise kloostri ennistamisel. Uuematest töödest on tuntuimad Tallinna Ingeri bastioni käigud. Väga olulisel kohal oli tema töös Eesti kirikute kaitse, kust tuleb esile tõsta Tartu Jaani kirikut ja Narva Aleksandri Suurkirikut, aga ka Tallinna Issanda Muutmise Peakirikut, Kursi, Puhja ja Avinurme kirikut. Samuti on tal teeneid Eesti tuletornide ja maa-arhitektuuri väärtustamisel ja hoidmisel.
Ta õpetas tudengeid nii Eesti Kunstiakadeemias kui Tallinna Tehnikakõrgkoolis.
Heino Uuetalu suri 5. augustil 2013 ja ta maeti 10. augustil 2013 Rahumäe kalmistule.
Punamäe sõjaajaloo muuseum

Punamäe sõjaajaloo muuseum on Alutaguse vallas Gorodenka külas asuv muuseum, mis eksponeerib sõjarelvi.
Ultraheli

Ultraheli on heli, mille sagedus on üle 20 000 Hz.
Columbia Pictures

Columbia Pictures Industries, Inc. (tuntud kui Columbia Pictures ja Columbia, varem CBC Film Sales Corporation) on Ameerika Ühendriikide filmitootja ja -levitaja. Columbia Pictures kuulub Sony Pictures Motion Picture Groupi.
CBC Film Sales Corporationi asutasid 19. juunil 1918 Harry Cohn, tema vend Jack Cohn ja Joe Brandt. Columbia Pictures võeti nimeks 1924. aastal.
1930. aastatel olid filmitootja esinäitlejateks Jean Arthur ja Cary Grant.
Tänapäeval on Columbia Pictures üks viiest maailma suuremast filmitootjast.
Sääliklased

Välimus

Sääliklased on enamasti värvika sulestikuga linnud. Nad on üsna väikesed ja kehakujult sarnanevad Vana Maailma põõsalindlastega. Parasvöötme liikidel on suguline dimorfism võrreldes palavvöötme liikidega enamasti märksa selgemini väljendunud. Väikseim on kõrbesäälik (Oreothlypis luciae) kaaluga umbes 6,5 grammi ja pikkusega 10,6 cm. Suurim liik on suursäälik (Icteria virens) kaaluga 20–33 grammi ja pikkusega 17–19 cm. Kui see liik osutub aga kuuluvaks mõnda teise sugukonda, on suurimad perekondade Parkesia ja Seiurus liigid, kõik kolm pikkusega kuni 15 cm.

Levik ja eluviisid

Sääliklased on levinud Alaskast ja Põhja-Kanadast kuni Argentinani. Neid leidub Kariibi mere saartel ja üht liiki (koldsäälik (Setophaga petechia)) ka Kookossaarel ja Galápagose saartel. Enamik liike on kohastunud liikumiseks puudel-põõsastel, mõned kulgemiseks maapinnal. Nad elavad eri tüüpi metsades (leht-, okas-, troopika- ja vihmametsades), põõsastikes, soodes, rabades ja mangroovides. Põhjapoolsed liigid teevad pesa maapinnale, põõsaste ja puude otsa, troopikaliigid maapinnale. Õõnesäälik ja kõrbesäälik teevad pesa puuõõnde. Rändavatel liikidel on suurem, tavaliselt kuni kuue munaga kurn, seevastu paljudel troopilistel liikidel on kurnas tavaliselt kaks muna.
Enamik sääliklasi on putuktoidulised, kuid mõned liigid söövad ka marju ja teisi taimeosi.
Sääliklaste päritolu seostub tõenäoliselt Kesk-Ameerika põhjaosaga, kus on nende suurim liigiline mitmekesisus. Sealt võisid nad levida peamiselt rändlindudena jääaegadevahelistel perioodidel põhja poole ja naasta talveks oma põlispiirkonda. Perekonnad Myioborus ja Basileuterus koloniseerisid Lõuna-Ameerika tõenäoliselt siis, kui kaks Ameerika mandrit polnud veel ühenduses.

Kaitse

Kümmekond liiki on ohustatud, üks liik (bambusesäälik) on tõenäoliselt välja surnud.

Süstemaatika

Sääliklaste sugukonna teaduslik nimetus tuleneb asjaolust, et Carl von Linné kirjeldas 1758. aastal samblikusäälikut tihaseliigina Parus americanus ning süstemaatika edenedes võeti selle liigi perekonna nimetusena kasutusele Parulus ja hiljem Parula (nüüd Setophaga). Sääliklased on lähedased tangaralastega (Thraupidae).
Dachau koonduslaager

Dachau koonduslaager (saksa keeles Konzentrationslager Dachau) oli koonduslaager, mis tegutses 1933. aasta märtsist kuni 29. aprillini 1945 Saksamaal Müncheni lähedal.
Alguses hoiti seal natsionaalsotsialismi poliitilisi vastaseid (teisitimõtlejaid), hiljem lisandusid saksa ja austria kurjategijad, juudid, homoseksuaalsed inimesed, Jehoova tunnistajad, seejärel välismaalased Saksamaa okupeeritud aladelt jpt.
1933. aastal laskis Heinrich Himmler (NSDAP; Reichsführer-SS) rajada laagri Dachau linna endisse laskemoonavabrikusse.

SS vangivalvurite ülespoomine

1946. aasta mais poodi üles 8 endist Dachau koonduslaagri SS-lasest vangivalvurit.

Vangid (osaline)

Dachau koonduslaagris hoiti vangistuses ühtekokku 200 000 vangi. Laager toimis "suretamispaigana". SS laskis paljud dokumendid hävitada, mistõttu võivad andmed vangide suremuse kohta olla puudulikud; kirjalikult on tõendatud 32 009 vangi surm. Praegused ajaloouuringud lähtuvad 41 500 mõrvatust.
Gustav-Siegfried Rosenstein

Gustav Rosenstein (sündinud 27. juulil 1941 Szlichtyngowas) on eesti päritolu saksa vaimulik.
Gustav Rosensteini vanemad asusid ümberasumise korras Saksamaale Warthelandi. Tema isa oli endine Noarootsi Püha Katariina koguduse (aastatel 1937–1939) vikaarõpetaja Herbert Alexander Rosenstein ja ema eesti lastekirjanik ja luuletaja Salme Raatma-Rosenstein. Ta sündis Schlichtingsheimis (praeguses Szlichtyngowas, Wschowa maakonnas, Lubuszi vojevoodkonnas).
Oli pastoriks Kölnis ja Coburgis. Aastast 1981 oli Moshis, Tansaanias õpilas- ja üliõpilaspastoriks. Alates aastast 1987 oli pastoriametis Regensburgi Kolmainsuskirikus.
Promoveerus 1991 aastal Regensburgi ülikoolis doktoritööga „Die Stunde des Dialogs“. Samal aastal asutas lokaalne Religions-for-Peace-Gruppi, kus neli religioonid korrapäraselt kogunevad ning kogemusi vahetavad (RfP Regensburg).
2015. aastal avaldas ta oma emast Salme Raatma-Rosensteinist raamatu ""Ihr steht schon auf unserer Liste!" : die estnische Exildichterin Salme Raatma".

Weblink

Gustav Rosenstein - Die Stunde des Dialogs
Essen af Zellie

Vapp

Erinevalt Essenite põlis (uradel) aadlisuguvõsa vapil kujutatud öökullist oli Selgase mõisa Essenite punasel vapikilbil rüütlikiiver ja 4 sinist kuuli.
Paul Karp

Paul Karp (1. aprill 1905 – 7. detsember 1981) oli eesti dirigent, tromboonimängija ja muusikapedagoog.
1944–1950 oli ta Eesti Riikliku Sümfooniaorkestri peadirigent.

Isiklikku

Tema tütar oli estraadilaulja ja lauluõpetaja Leelo Karp.
Ḩamās

Ḩamāsi terroristlik tegevus

Ḩamāsi liikumine kasutab oma poliitiliste eesmärkide saavutamiseks Iisraeli riigi juhtide ning Iisraeli elanike hirmutamist massiliste eraisikute vastu suunatud pommirünnakutega. Terrorirünnakute läbiviimiseks kasutab Ḩamāsi liikumine ennast ohverdavaid islamifanaatikuid, kes kinnitades suure lõhkejõuga lõhkekehad enda külge või transportvahendisse, õhivad need rahva kogunemiskohtades.
Iisraeli sisejulgeolekuametkondade poolt teostatava kõrge kvalifikatsiooniga julgeolekutöö tulemusena on võimalikud terroriaktid Iisraeli riigijuhtide vastu ära hoitud (nt. 2001. aastal, Shim'on Perese vastu),. 
Ḩamāsi jaoks töötava pommimeistri – Jordanaania inseneri freelance terrorist Abdullah Barghouti poolt tehtud lõhkekehadega panid Ḩamāsi enesetaputerroristid toime terroriaktid, 2001. aasta juunikuus Tel Avivi Delfinaariumi(s) klubis (Dolphinarium club) ja augustikuus Jeruusalemmas Sbarro restoranis.
Kirna mõisa kalmistu

Kirna mõisa kalmistu on kalmistu endises Türi kihelkonnas Järvamaal, tänapäevase haldusjaotuse järgi Kirna külas Türi vallas Järva maakonnas. Kalmistu jääb Kirna mõisa südamest linnulennult umbes 800 meetri kaugusele loodesse.
Kalmistu rajasid mõisa tollased omanikud Osten-Sackenid umbes 19. sajandi algul. Kalmistule maetute üldarv ei ole teada, praegu on see jäetud maha ja rüüstatud.
Viljandi Kammerkoor

Viljandi Kammerkoor on Viljandis tegutsev kammerkoor.
Koori asutasid 1966. aastal Kalle Tamra ja Maie Tamra. Koor tegutses Viljandi Muusikakooli juures ja lauljateks olid valdavalt kohalikud muusikaõpetajad.
Koori dirigendid on olnud Maie Tamra, Aita Tammpere, Jaak Moks, Heli Kahu, Tõnu Kallaste, Ingrid Rammu, Kadi Ritsing ja Jüri Liiva.
Ämblikuvõrkkest

Ämblikuvõrkkestaks ehk arahnoideaks (ladina keeles arachnoidea mater) nimetatakse kesknärvisüsteemiga loomadel peaaju ja seljaaju ühte kesta.
Ämblikuvõrkkesta areng, anatoomia, morfoloogia, histoloogia ja patoloogia võivad erineda nii liigiti kui ka indiviiditi.

Madudel

Madudel on ämblikuvõrkkesta vähe uuritud.

Suuraju ämblikuvõrkkest

Ämblikuvõrkkest on kolmest ajukesta kihist keskmine. 
Kesta ja peakolju vahel paikneb aju-kõvakest (dura mater encephali) ja nende vahel on subduraalruum, mis sisaldab ajuvedelikku. 
Ämblikuvõrkkestale järgneb peaaju kattev pehmekest (pia mater) ja nende vahel on subarahnoidaalruum (cavitas subarachnoidealis), mis sisaldab aju ainevahetuses osalevat lümfitaolist ajuvedeliku.
Aju pehmekesta ja ämblikuvõrkkesta nimetatakse koos vahel ka leptomeningeseks. 
Ämblikuvõrkkest on õhuke, veresoonteta läbikumav leste. 
Ämblikuvõrkkestast sopistuvad veenide sisse kurrud- ämblikuvõrkkesta sõmervohandid (granulationes arachnoideae), nende kaudu imendub aju-seljaajuvedelik venoossesse vereringesse.

Seljaaju ämblikuvõrkkest

Seljaaju ämblikuvõrkkest (arachnoidea mater spinalis) on seljaajukestadest keskmine.

Patoloogia

Inimestel seostatakse ämblikuvõrkkestaga mitmeid haiguslikke seisundeid.
Ämblikuvõrkkestapõletik on arahnoidiit. 
Pehmekesta ja ämblikuvõrkkesta põletik on leptomeningiit. 
Subarahnoidaalne hemorraagia on ämblikuvõrkkestaalune verejooks. 
Ämblikuvõrkkestaga seostatakse ka hea ja pahaloomulisi kasvajaid.
Geert van Dijk

Geert van Dijk (8. märts 1924 Rhenen – 31. detsember 2012 Ede) oli Hollandi kabetaja, rahvusvaheline suurmeister ja Hollandi rahvuslik suurmeister.
Kabet hakkas ta mängima Wageningenis 1941. aastal sealses klubis WSDV. Hollandi meistriks tuli ta 1958. aastal, kus ta turniiril jagas esikohta Reinier Cornelis Kelleriga, aga võitis seejärel järelmatši tulemusega 7-5. 1959. aastal võitis ta Monacos maailmameistripretendentide turniiri ja sai õiguse pidada matši maailmameistritiitlile Iser Kupermaniga. Selle matši ta aga kaotas tulemusega 13-27. 1965. aastal võitis ta Euroopa meistrivõistlustel pronksmedali. Hollandi meistrivõistlustel osales ta kokku 25 korda, lisaks ühele esikohale võitis ta 8 hõbe- ja 3 pronksmedalit.
Meeruse sadam

Meeruse sadam (sadama kood: EE MRS) on sadam Kopli lahe kirdeosas Kopli poolsaare edelarannikul Bekkeri sadama kõrval. 

Meeruse ja Bekkeri sadamal on ühised omanikud. 
Sadama maa-ala on 59 893 m² ja veeala 52 000 m². Sadamas on 11 kaid kogupikkusega 770 m, suurim sügavus kai ääres on 4,4 m. 
Suurim laev, mis võiks Meeruse sadamas silduda, on kuni 143 m pikk ja kuni 24 m lai süvisega kuni 4,2 m.

Ajalugu

Nõukogude armee topograafilistel kaartidel (o42, 1:25 000) (1961, 1987) on tänast Bekkeri sadamat ja Meeruse sadamat kokku nimetatud Kopli Lõunasadamaks. 
Sadam kuulus enne Eesti taasiseseisvumist Tallinnas asunud kalurikolhoosile "Majak", mistõttu sadamas oli ka külmhoone, mis enam kasutuses pole.
Aav (kuu)

Aav (heebrea אָב (av), akadi sõnast abu) on juudi kalendris tsiviilaasta 11. ja sakraalaasta 5. kuu. Kuus on 30 päeva. Gregoriuse kalendris langeb ta tänapäeval enamasti juulile ja augustile. 
Nimi on pärit kaldea kalendrist, kus ab oli esimene kuu. Aav on ainus kuu, mida Piiblis ei mainita; teda on esmakordselt kirjalikult mainitud talmudis 3. sajandil. 
Judaismis peetakse seda kuud kõige saatuslikumaks, sest selle 9. kuupäeval Tisha B'Av on kaks korda hävitatud Jeruusalemma tempel (586 eKr ja 70 pKr) ning 135 pKr Bethari linn, juutide viimane kindlustus Rooma okupatsiooni vastu Bar Kochba ajal. Peale selle aeti sel kuupäeval 1290 kõik juudid peaaegu neljaks sajandiks Inglismaalt välja. 
Kuu 15. päeva peetakse paljude positiivsete ajaloosündmuste tõttu rõõmupäevaks. Mõlemad päevad on pühad.
Zoolander

"Zoolander" on aastal 2001 lavastatud USA satiiriline komöödiafilm.
Filmi peaosas on Ben Stiller. Debüüdi teeb Mugatu turvamehena Johann Urb.
Ado Birki valitsus

Ado Birki valitsus oli Eesti Vabariigi Valitsus 28. juulist 1920 kuni 30. juulini 1920. aastal.
Ado Birki valitsus oli vormiliselt ametis 28. juulist 1920 kuni 30. juulini 1920. Sisuliselt oli Birki valitsus tegev 40 minutit: Asutava Kogu hääletamisest kuni Birki teateni, et valitsus töötada ei saa ja soovituseni Tõnissonil uus valitsus teha. Ametlikult anti Tõnissonile korraldus valitsus moodustada järgmisel päeval.

Ajalugu

1. juulil tegid Asutava Kogu sotsiaaldemokraadid otsuse oma liikmed valitsusest ära kutsuda. Peaminister Jaan Tõnisson üritas küll uusi ministreid leida, kuid see ei õnnestunud. Siis üritas uut valitsust moodustada tööerakondlane Ado Anderkopp, siis Juhan Kukk, kuid kumbki ei saanud ministreid kokku ja siis tehti ettepanek rahvaerakondlasele Birkile. 22. juulil võttis välisminister Ado Birk pakkumise vastu.
28. juuli Asutava Kogu istungil teatasid mitu erakonda, et nemad uue valitsuse poolt ei hääleta. 120-liikmelise Asutava Kogu hääletusel sai uus valitsus 18 poolhäält (rahvaerakond ja kristlased) ja 3 vastuhäält (iseseisvad sotsialistid), teised jäid erapooletuks. Pärast 40-minutilist istungivaheaega teatas Birk, et valitsus ei saa töötada, ja soovitas Tõnissonil uus valitsus teha. Pärast uut vaheaega tegi rahvaerakond ettepaneku Tõnissoni valitsuse jäämiseks, aga see ei läinud hääletusele ja Birki valitsus jäi püsima. Asutava Kogu 29. juuli istungil anti Tõnissonile siiski voli riigi asju kuni kriisi lõpuni edasi ajada. 30. juulil tegi Tõnisson teatavaks uue valitsuse koosseisu.
Sinine Hawaii

Tegevustik

Chad Gates on rikka pere poeg, kes saabub ajateenistusest koju Hawaiile. Ta vanemad soovivad, et poiss hakkaks perefirmat juhtima, kuid Chadil on teised plaanid: tema tahab ise midagi elus korda saata ja oma jõududega raha teenida.
LZ 127 Graf Zeppelin

LZ 127 Graf Zeppelin oli tsepeliin-tüüpi Saksamaa õhulaev, mis sai nime krahv Ferdinand von Zeppelini järgi.
Õhulaev risti 8. juulil 1928 Zeppelini tütar Hella Gräfin von Brandenstein-Zeppelin. Õhulaev lõpetas lendamise 19. juulil 1937. Teise maailmasõja alguses õhulaev lammutati.
Õhulaev lendas 1931 mitu korda (näiteks 25. juulil) ka üle Eesti.
Dindari jõgi

Dindar (araabia keeles nahr ad-Dindar) on jõgi Aafrikas.
Jõgi algab Etioopia mägismaalt. Ta voolab valdavalt loodesse ning suubub paremalt Sinisesse Niilusesse.
Talviti jõgi kuivab.
Individualistlik anarhism

Individualistlik anarhism on anarhismi alaliik, mis on seotud individualismiga. Selle alusepanijaks peetakse Benjamin Tuckerit, kes tugines Max Stirneri filosoofiale.
Belarus

Belarus Eestis

Eestis tegeleb Belarusi traktorite müügi ja hooldamisega 1991. aastal asutatud OÜ Türi Bel-Est.
Gramps

Gramps (lühend ingliskeelsest nimetusest Genealogical Research and Analysis Management Programming System) on vaba ja avatud lähtekoodiga arvutiprogramm genealoogilise andmestiku töötlemiseks ja haldamiseks.
Gramps on koostatud programmeerimiskeeles Python kasutades PyGObject teeki. Graafilise materjali koostamiseks on kasutusel Graphviz.
Andres Alver

Biograafia

Kuulus Tartus sotsiaaldemokraatilisse rühmitusse, tutvustas ajakirjas Rahva Lõbu-Leht loodusteaduse saavutusi ja darvinismi.
Püffel

Püffel on 2005. aastal Viljandi teatri Ugala juures loodud ansambel. 
Ansambli repertuaar koosneb põhiliselt Eesti 1960ndate ja 1970ndate muusikast, millele lähenetakse rokilikus võtmes. Bänd on ka ise lugusid loonud, näiteks luuletaja Contra sõnadele ("Odaviskaja"). Nende esimene singel on "Vana vaksal".
Elias Hrawi

Elias Hrawi (4. september 1926 – 7. juuli 2006 Beirut) oli Liibanoni poliitik ning aastatel 1989–1998 Liibanoni president.
Ta sündis Hawch Al Umara's, Zaḩlah lähedal.
Hattorpe-tagune torn

Hattorpe-tagune torn (saksa keeles Hatdorp) on Tallinna linnamüüri kaitserajatiste hulka kuuluv torn. Tänapäeval on selle aadress Pikk tänav 62.
Hattorpest ühele poole jääb Bremeni torn, teisel pool on linnamüüris Stoltingi torn.
Torn ehitati 14. sajandi lõpul – 15. sajandi algul. 1410–1414 oli Tallinna linnaisade seas keegi Hattorpe, torn võis saada nime tema või ta mõne sugulase järgi.
1878. aastal ehitas arhitekt Rudolf Bernhard, Peterburi Tsiviilinseneride Instituudi esimene rektor, endale torni krundile Pikk 62 uusgooti stiilis maja. "Ajal, mil paljude tornide viimased jäänused linnapildist järjest kadusid, kujundas Bernhard linnamüürist ja tornist oma hoone kagufassaadi. Hattorpe torni sisse tulid ümmargused toad, akendeks keskaegsed laskepilud," kirjutab selle kohta arhitekt Andri Ksenofontov. "Samas tõmmati torn seestpoolt tühjaks kui kokteilikõrs. 1896. aastal ehitas Rudolfi poeg Erwin, samuti kuulus arhitekt, tornile uue korruse peale neogooti muinasjutustiilis."
Köisi tuuleveski

Köisi tuuleveski on Järva maakonnas Järva vallas Köisi külas asuv varemetes hollandi tüüpi tuuleveski. Veski on tunnistatud riiklikuks kultuurimälestiseks. Veskist on säilinud põhikehand, sisustus ja originaaldetaile. Veski on ehitatud 1800.
Achalinus

Levila

Nad elavad valdavalt Aasias.
Orjaku ülemine tulepaak

Orjaku sihi ülemine tulepaak on tulepaak Hiiu maakonnas Hiiumaa vallas Kassari saarel.
Tulepaagi geograafilised koordinaadid on 58° 47′ 42″ N, 22° 46′ 18″ E.
Valge betoontorni kõrgus jalamist on 16 meetrit ja tule kõrgus merepinnast on 23 meetrit.
Tulepaak moodustab sihi Orjaku alumise tulepaagiga. Märkide vahekaugus on 536 meetrit ja sihi asimuut on 3,7°.
Tulepaak ehitati 1962. aastal.
Lõputu päev

"Alcohol"

See lugu pärineb 1989. aastast.

"Charleen"

See on üks tuntumaid lugusid kassetil.

"Teel ära"

Cover lugu, USA glam metal ansamblilt Cinderella, Coming Home.

"Suudlused"

See on kiire ja agressiivne laul. Jaagup Kreem pidas seda üheks paremaks looks kassetil. See oli esimene laul, millega esineti saates "7 vaprat". Laul langes kohe välja.

"Lõputu päev"

Jaagup Kreem pidas seda lugu kasseti parimaks. See on ballaad.

"Torm"

See on üks tuntumaid lugusid kassetil ja ansambli esimene suurem hitt. Ta püsis "Raadio 2" edetabelis Kuraditosin üle 30 nädala. Laul on ka albumil "Kuld" ning laivina albumil "Go Live 2005".

"Meeletu maailm"

See laul räägib surmast ja on pühendatud Tiit Mustale. Laul kujunes hitiks.
Amanda Todd

Amanda Todd (27. november 1996 – 10. oktoober 2012) oli Kanada teismeline, kes sooritas 10. oktoobril 2012 oma kodus Port Coquitlamis Briti Columbias enesetapu.
Enne surma riputas ta Youtube'i video, kus kirjeldab kaartidele kirjutatud teksti abil oma kogemusi kiusamise, väljapressimise ja vägivallaga. Video levis pärast tema surma kulutulena ja sai suure meediatähelepanu osaliseks.
Anne Põldvere

Anne Põldvere (aastani 1978 Lööv, sündinud 23. juulil 1954 Pärnus) on Eesti geoloog.

Elulugu

Anne Põldvere on põllumajandusmehhanisaatori ja raamatupidaja tütar. Lõpetas 1972. aastal Tartu 5. Keskkooli. 1979 lõpetas Tartu Ülikooli geoloogilise kaardistamise ja maavaraotsingute erialal. Oli 1972–1973 Barnauli Soojus-Elektritsentraali laborant, 1973–1974 TÜ arvutuskeskuse arvutioperaator, 1979. aastast Eesti Geoloogiakeskuse geoloog-kaardistaja ja vanemgeoloog-projektijuht.

Teadustöö

Uurinud Eesti aluspõhja ordoviitsiumi ja siluri kivimite litoloogiat ja sedimentoloogiat. Olnud Eesti Geoloogiakeskuse sariväljaande Estonian Geological Sections Bulletin koostaja ja toimetaja. Eesti Geoloogia Seltsi volikogu ja Eesti Stratigraafia Komisjoni liige. Temalt on ilmunud 20 teadustrükist.
Teaduseetika

Teaduseetika (ingl research ethics; research integrity) on kõigi teadustööd tegevate ja rahastavate osapoolte (teadlased, teadus- ja arendusasutused, teadust rahastavad asutused) kohustumus lähtuda vastutustundliku teadustöö tegemiseks vältimatult vajalikest eetilistest põhimõtetest ja kõrgetest professionaalsetest standarditest. Hea teadustava (ingl good research practice(s)) on kõigi teadustööga seotud osapoolte teaduseetikast lähtuv käitumine.

Teaduseetika Eestis

Eestis on Eesti Teadusagentuuri initsiatiivil ja Tartu Ülikooli eetikakeskuse koordineerimisel koostatud hea teadustava kokkulepe, millele 2017. aasta oktoobris kirjutasid alla 21 Eesti teadus- ja arendusastutust, Eesti Teadusagentuur, Eesti Teaduste Akadeemia ning Haridus- ja Teadusministeerium. Hea teadustava eesmärk on toetada heade tavade tundmaõppimist, omaksvõtmist ja juurdumist Eesti teaduskogukonnas. Hea teadustava kirjeldab, millist käitumist teadlastelt oodatakse ning missugune on teadusasutuse vastutus hea teaduse tagamisel, aidates nõnda suurendada teaduse usaldusväärsust üksikisiku ja üldsuse silmis.
Tipupung

Tipupung ehk tipp-pung ehk ladvapung on võsu tipmine pung. Tipupungast jätkub puhkeperioodi lõppedes taime varre kasv. Kasvu lõpetanud võrse tippu moodustub uus tipupung. Taime võsu tipmises ehk apikaalses osas asub tüvirakkude populatsioon, mida kutsutakse võsutipu meristeemiks. Need rakud produtseerivad hormooni nimega indool-3-äädikhape, mida transporditakse võsu tipust teistesse taime organitesse. Transporditav indool-3-äädikhape pärsib iga lehe kaenlas oleva külgpunga arenemise, mistõttu taimel kasvab eelkõige peavars.
Pungade moodustumine on taimedel liigispetsiifiline: see võib alata nii kevadel kui ka varasügisel. Ebasoodne kliima (põud, kestvad sajud) võivad tingida tipupunga puhkemise suve teisel poolel. Seda nimetatakse hiliskasvuks. Hilisvõrsed ei jõua aga enam puituda ja saavad kahjustada juba esimeste öökülmadega.
Niki Lauda

Andreas Nikolaus Lauda (22. veebruar 1949 Viin – 20. mai 2019) oli Austria vormelisõitja ja ettevõtja, kolmekordne Vormel 1 maailmameister.

Vormel 1 karjäär

Vormel 1 sarjas võistles ta aastatel 1971–1979 ja 1982–1985. Ta sõitis Marchi (1971–1972), BRM-i (1973), Ferrari (1974–1977), Brabhami (1978–1979) ja McLareni (1982–1985) meeskonnas.
Kokku osales Niki Lauda 171 GP-l ning teenis 420,5 punkti. Ta tuli maailmameistriks aastatel 1975, 1977 ja 1984.
Ta võitis oma karjääri jooksul 25 võistlust, sai 24 parimat stardikohta ning sõitis 24 kiireimat ringi.

Avarii

1. augustil 1976 elas Niki Lauda üle hirmsa avarii, kui ta Saksamaa GP-l Nürburgringil rikke tõttu rajalt välja sõitis ning põlevasse autosse kinni jäi. Ta sai eluohtlikke põletushaavu, kuid paranes kiiresti ning oli juba kaks võistlust hiljem taas rajal. Põletusarmidest sai talle omamoodi firmamärk, mida ta ei püüdnudki ilulõikustega korrigeerida.

Tegevus ettevõtjana

Aastal 1979 asutas Niki Lauda lennukompanii Lauda Air. Samal aastal otsustas ta oma vormelikarjääri lõpetada. Aastal 1982 alustas ta aga uuesti ning loobus lõplikult alles 1985. aastal.
Ta töötas ka Ferrari meeskonna nõustajana ning juhtis aastatel 2001–2002 Jaguari meeskonda.
Pärast seda, kui Lauda Air aastal 1999 Austrian Airlinesile müüdi, lahkus Niki Lauda lahkhelide tõttu firmast. Aastal 2003 asutas ta uue lennukompanii Niki, mis tegutses kuni 2017. aastani.
Niki Laudal oli ka piloodilitsents ning aeg-ajalt juhtis ta ise oma firma lennukeid.
1958. aasta ujumise Euroopa meistrivõistlused

1958. aasta ujumise Euroopa meistrivõistlused toimusid Ungaris Budapestis  31. augustist kuni 6. septembini. 
IX. ujumise Euroopa meistrivõistlused toimusid teist korda Ungaris. Võistlused toimusid Margiti saarel, Alfréd Hajós ujumistaadionil.
Võistluste programm kasvas kahekümne võistluseni tänu 4x100 m kombineeritud teatevõistluse lisamisega . Kasvas ka sportlaste osalus, tõustes üle 400.. Nõukogude Liidu meeskond võitis üldarvestuses. Hollandi oli kolmandat korda parim maa naiste arvestuses. Enim medaleid saanud sportlane oli 17-aastane šotlane Ian Black, kes suutis muu hulgas võita poole tunniga 400 m vabaujumise ja 200 m liblikujumise.